MÓRÁGY KÖZSÉG ÖNKORMÁNYZAT
Képviselő-testülete

Szám: Mo/59-10/2024.
J E G Y Z Ő K Ö N Y V

Készült: Mórágy Község Önkormányzat Képviselő-testületének 2024. szeptember 20-án 9.00 órakor a Községházán megtartott rendes nyílt ülésén.

Jelen vannak: Glöckner Henrik polgármester, Illés Béla, Ördög Zoltán, Horváth Dániel, Nagy Jánosné képviselő (5fő)

Tanácskozási joggal megjelent: Tenczlingerné Füle Mária jegyzői megbízott

Glöckner Henrik polgármester köszöntötte a képviselő-testület tagjait. Megállapította, hogy a testület határozatképes, az ülést megnyitotta. 

Ez után javaslatot tesz arra, hogy a meghívóban szereplő napirendi pontok kerüljenek megtárgyalásra.

Mórágy Község Önkormányzatának Képviselő-testülete a javaslat alapján 5 igen szavazattal, 0 nem szavazattal, 0 tartózkodással az alábbi napirendi pontokat fogadta el:

Napirendi pontok:

1. Jelentés a lejárt határidejű önkormányzati határozatok végrehajtásáról, valamint a két ülés között eltelt időszakról (42. sz. előterjesztés)
Előterjesztő: Glöckner Henrik polgármester

2. Mórágyi Óvoda beszámolója a 2023/2024. nevelési évről (43. sz. előterjesztés)
Előterjesztő: Glöckner Henrik polgármester

3. Mórágyi Óvoda 2024/2025. nevelési és munkatervének véleményezése (44. sz. előterjesztés)
Előterjesztő: Glöckner Henrik polgármester 

4. A szociális célú tüzelőanyag támogatási ellátás helyi szabályairól szóló önkormányzati rendelet megalkotása (45. sz. előterjesztés)
Előterjesztő: Glöckner Henrik polgármester 

5. Előzetes csatlakozási hozzájárulás a Bursa Hungarica felsőoktatási pályázati rendszer 2025-ös fordulójához (46. sz. előterjesztés)
Előterjesztő: Glöckner Henrik polgármester 

6. Iskolai körzethatárok véleményezése (47. sz. előterjesztés)
Előterjesztő: Glöckner Henrik polgármester 

7. A Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás 2023. évi pénzügyi elszámolásának elfogadása (48. sz. előterjesztés)
Előterjesztő: Glöckner Henrik polgármester 

8. A Völgységi Önkormányzatok Társulásának 5/2024. (II.23.) határozata módosításának jóváhagyása (49. sz. előterjesztés)
Előterjesztő: Glöckner Henrik polgármester 

9. Döntés Mórágy Község Önkormányzata tulajdonát képező ingatlanok padlásfödémének térítésmentes szigeteléséről (49. sz. előterjesztés)
Előterjesztő: Glöckner Henrik polgármester 

10. Egyebek

Napirendi pontok tárgyalása:

1. Jelentés a lejárt határidejű önkormányzati határozatok végrehajtásáról, valamint a két ülés között eltelt időszakról (42. sz. előterjesztés)
Előterjesztő: Glöckner Henrik polgármester
(írásbeli előterjesztés)

Glöckner Henrik polgármester az írásbeli előterjesztéshez nem kívánt kiegészítést tenni, annak ismeretében kérte a képviselőket, hogy az előterjesztést vitassák meg, és fogadják el. 

Horváth Dániel képviselő megkérdezte, hogy a TETT üléseken milyen témák kerültek szóba?

Glöckner Henrik polgármester elmondta, hogy szó volt a TETT-re Kész Nap-ról, amely az idei évben Mórágy településen kerül megrendezésre. Tárgyaltak a GMF ülésről is, valamint arról, hogy Szeri Árpád helyett más újságíró fogja szerkeszteni a TETT Hírlapot. Szóba került még a belföldi szakmai út is, melyet Bátaapátiba terveznek, de még pontos időpontja nincs. A belföldi szakmai út alkalmával a tervek szerint lemennének a tároló felszín alatti részébe amennyiben ez lehetséges lesz, ha nem akkor a látogatóközpontot tekintik meg.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

70/2024.(IX.20.) Képviselő-testületi határozat
jelentés a lejárt határidejű képviselő-testületi határozatok végrehajtásáról

Mórágy Község Önkormányzat Képviselő- testülete a 62-69/2024.(VII.29.), számú lejárt határidejű határozatokról szóló jelentést, valamint a polgármester két ülés között végzett munkájáról szóló tájékoztatót elfogadja


2. Mórágyi Óvoda beszámolója a 2023/2024. nevelési évről (43. sz. előterjesztés)
Előterjesztő: Glöckner Henrik polgármester

Az írásos anyagot a képviselők előzetesen megkapták Glöckner Henrik polgármester kérte az óvodaigazgatót, hogy amennyiben kívánja, egészítse ki az előterjesztést. 

Bagyomné Hollenbach Anett óvodaigazgató az előterjesztett anyaghoz kiegészítést nem kívánt tenni, elmondta, hogy amennyiben kérdés van szívesen válaszol.

Nagy Jánosné képviselő megköszönte az elkészített anyagot, mely részletes, mindenre kiterjedő.

Illés Béla képviselő elmondta, hogy nagyon jó anyagot kapott a testület, külön örül annak, hogy az SZMK háromszor is összeült. Megjegyezte, hogy azokkal a mórágyi szülőkkel kellene jó kapcsolatot kialakítani, akik nem a mórágyi óvodába járatják a gyereküket. Ha látnák ezt a beszámolót, nem biztos, hogy el akarnák vinni innen a gyereküket. Továbbá elmondta, hogy a mórágyi műfüves focipályát bármikor az óvoda rendelkezésére bocsájtja a Sport Egyesület.

Bagyomné Hollenbach Anett óvodavezető elmondta, hogy két gyerekről van szó, akiket a szülők nem a Mórágyi Óvodába írattak be. Az egyik kislány tavaly októberben kezdte el az óvodát, semmi gond nem volt, a szülők részéről semmiféle jelzés nem érkezett, hogy elégedetlenek lennének, augusztusban felhívta a kislány édesanyja, hogy ismét kismama és a hozzátartozói úgy tudnak neki segíteni, hogy Bátaszékre viszik a gyereket óvodába.
A másik gyermek, akiről szó van 2,5 évesen kezdte az óvodába való beszokást, sokat sírt, nem nagyon tudta megszokni az ovit, ezért a szülővel közösen úgy döntöttek, hogy abbahagyják a beszoktatást. Tavasszal és nyáron is szólt az óvodavezető, hogy újra el lehetne kezdeni a beszoktatást, de az anyuka azt mondta, hogy szeptembertől elkezd Szekszárdon dolgozni, így a gyermeket oda íratják be óvodába. Az Óvoda felé semmiféle panasz nem érkezett egyik szülő részéről sem. A műfüves pálya felajánlását köszöni, ha szükség lesz rá, élni fognak a lehetőséggel.

Glöckner Henrik polgármester elmondta, hogy a Mórágyi Óvoda minden szinten megfelel az elvárásoknak, véleménye szerint a pedagógiai munkát sem lehet kifogásolni. Köszöni az óvoda minden dolgozójának a munkáját.

Ördög Zoltán képviselő megköszönte a részletes beszámolót.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

71/2024.(IX.20.) Képviselő-testületi határozat
a Mórágyi Óvoda 2023/2024. nevelési évéről szóló beszámoló elfogadásáról

Mórágyi Község Önkormányzat Képviselő-testülete a Mórágyi Óvoda beszámolóját a 2023/2024. nevelési évről megtárgyalta és azt elfogadja.  

Felelős: Tenczlingerné Füle Mária jegyzői megbízott
Határidő: azonnal

3. Mórágyi Óvoda 2024/2025. nevelési és munkatervének véleményezése (44. sz. előterjesztés)
Előterjesztő: Glöckner Henrik polgármester 

Az írásos anyagot a képviselők előzetesen megkapták Glöckner Henrik polgármester kérte az óvodaigazgatót, hogy amennyiben kívánja, egészítse ki az előterjesztést. 

Bagyomné Hollenbach Anett óvodaigazgató tájékoztatta a Képviselő-testületet, hogy egy dolog nem szerepel a munkatervben, hogy 2024. november 14-én tanfelügyeleti ellenőrzés lesz az óvodában. 
.
A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

72/2024.(IX.20.) Képviselő-testületi határozat
a Mórágyi Óvoda 2024/25-ös nevelési évre vonatkozó munkatervének elfogadásáról

Mórágy Község Önkormányzat Képviselő-testülete egyetért és elfogadja a nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 3. § (1) bekezdésében biztosított jogkörében eljárva, a Mórágyi Óvoda 2024/25-ös nevelési évre vonatkozó munkatervét a határozat 1. melléklete szerint. 

Felelős: Tenczlingerné Füle Mária
Határidő: azonnal

4. A szociális célú tüzelőanyag támogatási ellátás helyi szabályairól szóló önkormányzati rendelet megalkotása (45. sz. előterjesztés)
Előterjesztő: Glöckner Henrik polgármester 

Az írásos anyagot a képviselők előzetesen megkapták. Glöckner Henrik polgármester nem kívánt szóbeli kiegészítést tenni, kérte a képviselőket, hogy mondják el véleményüket az előterjesztéssel kapcsolatban.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő rendelet tervezetéről.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő rendeletet alkotta meg:




Mórágy Község Önkormányzata Képviselő-testületének
5/2024. (IX.20.) önkormányzati rendelete
A szociális célú tüzelőanyag támogatási ellátás helyi szabályairól szóló önkormányzati rendelet megalkotása
                                                (A rendelet a jegyzőkönyvhöz mellékelve)

5. Előzetes csatlakozási hozzájárulás a Bursa Hungarica felsőoktatási pályázati rendszer 2025-ös fordulójához (46. sz. előterjesztés)
Előterjesztő: Glöckner Henrik polgármester 

Az írásos anyagot a képviselők előzetesen megkapták. Glöckner Henrik polgármester nem kívánt szóbeli kiegészítést tenni, kérte a képviselőket, hogy mondják el véleményüket az előterjesztéssel kapcsolatban.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

73/2024.(IX.20.) Képviselő-testületi határozat
a Bursa Hungarica Felsőoktatási Önkormányzati Ösztöndíjrendszer 2025. évi fordulójához való csatlakozásról
Mórágy Község Önkormányzatának Képviselő-testülete csatlakozni kíván a Bursa Hungarica Felsőoktatási Önkormányzati Ösztöndíjrendszer 2025. évi fordulójához. A képviselő-testület felhatalmazza a polgármestert a csatlakozási nyilatkozat aláírására.

Felelős: Glöckner Henrik polgármester
Novotni Józsefné igazgatási előadó – csatlakozási nyilatkozat megküldéséért

6. Iskolai körzethatárok véleményezése (47. sz. előterjesztés)
Előterjesztő: Glöckner Henrik polgármester 

Az írásos anyagot a képviselők előzetesen megkapták. Glöckner Henrik polgármester nem kívánt szóbeli kiegészítést tenni, kérte a képviselőket, hogy mondják el véleményüket az előterjesztéssel kapcsolatban.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

74/2024.(IX.20.) Képviselő-testületi határozat
Iskolai körzethatárok véleményezéséről

1. Mórágy Község Önkormányzatának Képviselő-testülete a kötelező felvételt biztosító Mórágyi Általános Iskola (OM 036 306)2025/2026. évre vonatkozó felvételi körzeteivel - a nemzeti köznevelésről szóló 2011. évi CXC. törvény 50. § (8) bekezdésében kapott felhatalmazás alapján - egyetért.
2. Mórágy Község Önkormányzatának Képviselő-testülete a Tolna Megyei Pedagógiai Szakszolgálat 2025/2026. évre vonatkozó működési körzeteivel - a nemzeti köznevelésről szóló 2011. évi CXC. törvény 50. § (8) bekezdésében kapott felhatalmazás alapján - egyetért.

Felelős: Tenczlingerné Füle Mária jegyzői megbízott
Határidő: 2024. október 15.

7. A Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás 2023. évi pénzügyi elszámolásának elfogadása (48. sz. előterjesztés)
Előterjesztő: Glöckner Henrik polgármester 

Az írásos anyagot a képviselők előzetesen megkapták. Glöckner Henrik polgármester nem kívánt szóbeli kiegészítést tenni, kérte a képviselőket, hogy mondják el véleményüket az előterjesztéssel kapcsolatban.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

75/2024.(IX.20.) Képviselő-testületi határozat
A Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás 2023. évi pénzügyi elszámolásának elfogadásáról
Mórágy Község Önkormányzata Képviselő-testülete a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás 2023. évi pénzügyi teljesülésről szóló beszámolót – az előterjesztés melléklete szerinti tartalommal – elfogadja

Felelős: Tenczlingerné Füle Mária jegyzői megbízott
Határidő: azonnal

8. A Völgységi Önkormányzatok Társulásának 5/2024. (II.23.) határozata módosításának jóváhagyása (49. sz. előterjesztés)
Előterjesztő: Glöckner Henrik polgármester 

Az írásos anyagot a képviselők előzetesen megkapták. Glöckner Henrik polgármester nem kívánt szóbeli kiegészítést tenni, kérte a képviselőket, hogy mondják el véleményüket az előterjesztéssel kapcsolatban.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

76/2024.(IX.20.) Képviselő-testületi határozat
a Völgységi Önkormányzatok Társulása 2024. évi költségvetésének módosításáról

Mórágy Község Önkormányzata Képviselő-testülete a Völgységi Önkormányzatok Társulása 2024. évi költségvetéséről szóló 5/2024. (II.23.) határozatának módosítását jóváhagyja.

Határidő: azonnal
Felelős: Glöckner Henrik polgármester

9. Döntés Mórágy Község Önkormányzata tulajdonát képező ingatlanok padlásfödémének térítésmentes szigeteléséről (49. sz. előterjesztés)
Előterjesztő: Glöckner Henrik polgármester 

Az írásos anyagot a képviselők előzetesen megkapták. Glöckner Henrik polgármester elmondta, hogy az önkormányzati ingatlanok közül a Kultúrház, az Óvoda, a Közösségi Ház és az Önkormányzat padlásfödém szigetelése történne meg.

A képviselők részéről a napirendi ponttal kapcsolatban egyéb kérdés, hozzászólás nem hangzott el, a polgármester szavazást rendelt el az előterjesztésben szereplő határozati javaslatról.

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatot hozta:

77/2024.(IX.20.) Képviselő-testületi határozat
ingatlanok padlásfödémének térítésmentes szigeteléséről

1. Mórágy Község Önkormányzatának Képviselő-testülete dönt a tulajdonát képező ingatlanok padlásfödémének térítésmentes szigeteléséről, felhatalmazza a polgármestert a munkálatok megrendelésére.
2. A képviselő-testület a szigetelés okán keletkezett és hitelesített energiamegtakarításról, mint az enegiahatékonyságról szóló 2015. évi LVII törvény szerinti korlátozottan forgalomképes vagyoni értékű jogról lemond, felhatalmazza a polgármestert az ehhez szükséges jognyilatkozatok megtételére. 
3. A képviselő-testület felhatalmazza a polgármestert az Sz+C Stúdió Kft-vel az együttműködési megállapodás aláírására.

Felelős: Glöckner Henrik polgármester

10. Egyebek

· Karbantartási munkálatok megbeszélése

Glöckner Henrik polgármester elmondta, hogy az Alsónánai és a Szabadság utcában az árkok kotrására lenne szükség, illetve a záportározóhoz vezető földút mart aszfalttal történő stabilizálását is szeretné elvégeztetni, továbbá elmondta, hogy a Szabadság utca végén is szükséges lenne az út karbantartását elvégezni. Amennyiben a Képviselő-testület ezekkel a munkálatokkal egyetért, úgy a beszerzési eljárást elindítanánk. A karbantartási munkálatokat a TETT támogatás terhére számolnánk el.
A képviselők a javaslatokkal egyetértettek, egyéb kérdés, hozzászólás nem hangzott el, a polgármester szavazást rendelt el az alábbi határozati javaslatokról:

…/2024.(IX.20.) Képviselő-testületi határozat
árokkotrás elvégzésére irányuló beszerzési eljárás lefolytatásáról

Mórágy Község Önkormányzata Képviselő-testülete úgy határozott, hogy a tulajdonát képező Mórágy, Alsónánai u. 156 hrsz-on, a Mórágy, Szabadság u. 507 és 080 hrsz-okon árokkotrás elvégzésére irányuló beszerzési eljárás lefolytatást megindítja Mórágy Község Polgármesterének a közbeszerzési törvény hatálya alá nem tartozó beszerzésekről szóló 1/2020.(I.27.) számú utasítása szerint.

A képviselő-testület felhatalmazza a polgármestert, hogy a beszerzési eljárást folytassa le és a legelőnyösebb ajánlatot adóval a vállalkozási szerződést kösse meg.

A képviselő-testület a fedezetet a 2024. évi TETT működési támogatás terhére biztosítja.

Határidő: 2024. december 15.
Felelős: Glöckner Henrik polgármester

…/2024.(IX.20.) Képviselő-testületi határozat
záportározóhoz vezető földút mart aszfalttal történő stabilizálására irányuló beszerzési eljárás lefolytatásáról

Mórágy Község Önkormányzata Képviselő-testülete úgy határozott, hogy a tulajdonát képező záportározóhoz vezető földút mart aszfalttal történő stabilizálásának elvégzésére irányuló beszerzési eljárás lefolytatást megindítja Mórágy Község Polgármesterének a közbeszerzési törvény hatálya alá nem tartozó beszerzésekről szóló 1/2020.(I.27.) számú utasítása szerint.

A képviselő-testület felhatalmazza a polgármestert, hogy a beszerzési eljárást folytassa le és a legelőnyösebb ajánlatot adóval a vállalkozási szerződést kösse meg.

A képviselő-testület a fedezetet a 2024. évi TETT működési támogatás terhére biztosítja.

Határidő: 2024. december 15.
Felelős: Glöckner Henrik polgármester

…/2024.(IX.20.) Képviselő-testületi határozat
Szabadság utca útburkolat karbantartására irányuló beszerzési eljárás lefolytatásáról

Mórágy Község Önkormányzata Képviselő-testülete úgy határozott, hogy a tulajdonát képező Szabadság utca útburkolat karbantartásának elvégzésére irányuló beszerzési eljárás lefolytatást megindítja Mórágy Község Polgármesterének a közbeszerzési törvény hatálya alá nem tartozó beszerzésekről szóló 1/2020.(I.27.) számú utasítása szerint.

A képviselő-testület felhatalmazza a polgármestert, hogy a beszerzési eljárást folytassa le és a legelőnyösebb ajánlatot adóval a vállalkozási szerződést kösse meg.

A képviselő-testület a fedezetet a 2024. évi TETT működési támogatás terhére biztosítja.

Határidő: 2024. december 15.
Felelős: Glöckner Henrik polgármester

Szavazás után Mórágy Község Önkormányzat Képviselő-testülete 5 igen szavazattal, 0 nem szavazattal, 0 tartózkodással a következő határozatokat hozta:

78/2024.(IX.20.) Képviselő-testületi határozat
árokkotrás elvégzésére irányuló beszerzési eljárás lefolytatásáról

Mórágy Község Önkormányzata Képviselő-testülete úgy határozott, hogy a tulajdonát képező Mórágy, Alsónánai u. 156 hrsz-on, a Mórágy, Szabadság u. 507 és 080 hrsz-okon árokkotrás elvégzésére irányuló beszerzési eljárás lefolytatást megindítja Mórágy Község Polgármesterének a közbeszerzési törvény hatálya alá nem tartozó beszerzésekről szóló 1/2020.(I.27.) számú utasítása szerint.

A képviselő-testület felhatalmazza a polgármestert, hogy a beszerzési eljárást folytassa le és a legelőnyösebb ajánlatot adóval a vállalkozási szerződést kösse meg.

A képviselő-testület a fedezetet a 2024. évi TETT működési támogatás terhére biztosítja.

Határidő: 2024. december 15.
Felelős: Glöckner Henrik polgármester

79/2024.(IX.20.) Képviselő-testületi határozat
záportározóhoz vezető földút mart aszfalttal történő stabilizálására irányuló beszerzési eljárás lefolytatásáról

Mórágy Község Önkormányzata Képviselő-testülete úgy határozott, hogy a tulajdonát képező záportározóhoz vezető földút mart aszfalttal történő stabilizálásának elvégzésére irányuló beszerzési eljárás lefolytatást megindítja Mórágy Község Polgármesterének a közbeszerzési törvény hatálya alá nem tartozó beszerzésekről szóló 1/2020.(I.27.) számú utasítása szerint.

A képviselő-testület felhatalmazza a polgármestert, hogy a beszerzési eljárást folytassa le és a legelőnyösebb ajánlatot adóval a vállalkozási szerződést kösse meg.

A képviselő-testület a fedezetet a 2024. évi TETT működési támogatás terhére biztosítja.

Határidő: 2024. december 15.
Felelős: Glöckner Henrik polgármester




80/2024.(IX.20.) Képviselő-testületi határozat
Szabadság utca útburkolat karbantartására irányuló beszerzési eljárás lefolytatásáról

Mórágy Község Önkormányzata Képviselő-testülete úgy határozott, hogy a tulajdonát képező Szabadság utca útburkolat karbantartásának elvégzésére irányuló beszerzési eljárás lefolytatást megindítja Mórágy Község Polgármesterének a közbeszerzési törvény hatálya alá nem tartozó beszerzésekről szóló 1/2020.(I.27.) számú utasítása szerint.

A képviselő-testület felhatalmazza a polgármestert, hogy a beszerzési eljárást folytassa le és a legelőnyösebb ajánlatot adóval a vállalkozási szerződést kösse meg.

A képviselő-testület a fedezetet a 2024. évi TETT működési támogatás terhére biztosítja.

Határidő: 2024. december 15.
Felelős: Glöckner Henrik polgármester


Illés Béla képviselő megkérdezte, hogy a Petőfi utca végén lévő gödörrel tud-e valamit kezdeni az Önkormányzat?

Glöckner Henrik polgármester elmondta, hogy ott aszfaltozni kellene, de máshol például a Dittrich Tündéék előtt nagyobb probléma van.

Horváth Dániel képviselő felvetette, hogy a Szabadság utca végén is gondoskodni kellene az árok karbantartásáról.

Glöckner Henrik polgármester elmondta, hogy a következő évi költségvetésnél a karbantartási munkálatok tervezésénél erre is gondolni kell majd. 

Ördög Zoltán képviselő elmondta, hogy a Petőfi utcában a Morvai Jánosék előtt az út szélének rendbetételére valamit ki kell találni, ő azt javasolja, hogy zúzott kő legyen oda leterítve, amelyet döngöljenek jól el, hogy ne mosódjon ki mindjárt az első esőnél.

A képviselők ezzel egyetértettek.

Horváth Dániel megkérdezte, hogy a Szabadság utcában a Novotniék mögött mikor kezdik meg az építkezést?

Glöckner Henrik polgármester elmondta, hogy nem tudja, de még benne vannak a beépítésre előírt határidőben. 

[bookmark: _GoBack]Glöckner Henrik polgármester elmondta, hogy szeretné minden képviselőnek megköszönni az elmúlt ciklusban végzett munkáját. Jónak értékeli az elmúlt 5 évet, bár az utolsó pár évben nem volt a testület könnyű helyzetben, fejleszteni nem lehetett a TETT támogatásból, az energiaárak elszálltak, a pályázati lehetőségek beszűkültek. Összességében úgy értékeli, hogy jól tudott együttműködni a testület. 


A nyílt testületi ülésen több kérdés, hozzászólás nem volt, a polgármester megköszöni az azon való részvételt, és az ülést 11 óra 00 perckor bezárja.


Kmft.




Glöckner Henrik 					    Filczinger Ágnes
  	   polgármester						jegyző

